# Alarik II

### Fra Wikipedia, den frie encyklopedi

Alarik II, spansk: Alarico, latin: Alaricus (død 507) etterfulgte hans far Eurik i 485 som vestgoternes konge. Hans rike inkluderte ikke bare hele Hispania unntatt dets nordvestre hjørne, men også Aquitania og den største delen av det fremdeles udelte Gallia Narbonensis.

Religiøst var Alarik arianer som alle de tidlige vestgotiske adelsmennene, men han avstod fra forfølgelsespolitikken til hans far Eurik ovenfor katolikker og autoriserte dem til å holde råd i 506 i Agde. Han hadde et anstrengt forhold til de katolske biskopene i Arles, noe som toppet seg i tiden til den frankiske Caesarius av Arles som ble utropt til biskop i 503. Caesarius var mistenkt for å stå i ledetog med burgunderne for å overlevere bispedømmet til Burgundy, hvis konge hadde giftet seg med søsteren til Klodvig, derfor sendte Alarik ham i eksil i et år i Bordeaux i Aquitaine før han lot ham returnere uskadd da krisen var forbi.

Han viste lignende visdom og frisinnethet i politiske saker ved å utnevne en kommisjon for å forberede et utdrag av de romerske lovene og imperielle vedtakene som skulle danne den autoritative loven for sine romerske undersåtter. Dette er vanligvis kjent som Breviarium Alaricianum eller Lex Romana Visigothorum.

Alarik var fredelig anlagt og holdt seg strengt til avtalen som hans far inngikk med frankerne, men deres kong Klodvig I ønsket å skaffe seg den gotiske provinsen i Gallia og fant en unnskyldning for krig i at Alarik var arianer. Teoderik, østgoternes konge og Alariks svigerfar, forsøkte forgjeves å mekle. De to arméene møttes i 507 i slaget ved Vouillé, nær Poitiers, hvor goterne ble beseiret og deres konge som forsøkte å flykte, ble overrumplet og drept, blir det sagt, av Klodvig selv.

Hans legitime sønn Amalarik var fremdeles et barn, derfor ble han etterfulgt av sin uekte sønn Gesalek.

## [rediger] Ekstern lenke

- Edward Gibbon, History of the Decline and Fall of the Roman Empire kapittel 38

Forgjenger: Eurik | Vestgoternes konge (485–507) | Etterfølger: Gesalek

Vestgotiske konger

Fritigern | Atanarik | Alarik I | Ataulf | Sigerik | Wallia | Teoderik I | Torismund | Teoderik II | Eurik | Alarik II | Gesalek | Amalarik | Teudis | Teudigisel | Agila | Atanagild | Liuva I | Liuvigild | Reccared I | Liuva II | Witterik | Gundemar | Sisebur | Reccared II | Suintila | Sisenand | Chintila | Tulga | Chindasuinth | Recceswinth | Wamba | Erwig | Ergica | Witiza | Roderik

Hentet fra «http://no.wikipedia.org../../../a/l/a/Alarik_II_f459.html»

Kategori: Vestgotiske konger

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Català
- Česky
- Deutsch
- English
- Español
- Euskara
- Français
- Italiano
- Nederlands
- Plattdüütsch
- Português
- Русский
- Slovenčina
- Svenska
- 中文